EkBass/fiwiki-20250220-pages-articles huggingface dataset:
Jukka Lindström (koomikko)

Jukka Lindström (s. 1977 Lappeenranta) on suomalainen tv-esiintyjä, stand up -koomikko ja toimittaja. ==Ura== Koulutukseltaan Lindström on valtiotieteen maisteri. Lindström juonsi ja toimi pääkäsikirjoittajana Yle TV2 -kanavalla esitettyä Noin viikon uutiset -ajankohtaissatiiria vuosina 2014–2017. Ohjelma palkittiin Kultaisella Venla -palkinnolla sekä vuonna 2016 että vuonna 2017. Ohjelman lopettamisen syynä oli muutto pariksi vuodeksi Belgiaan. Huhtikuussa 2022 Yle TV1:llä alkoi Lindströmin juontama ja käsikirjoittama Jukka Lindströmin Sivuhistoria -niminen satiiri. Huhtikuussa 2023 Yle TV1:llä alkoi Lindströmin juontama Kovan viikon ilta -niminen satiirisarja. Televisiotyön lisäksi Lindström esiintyy stand up -koomikkona. Hän on yksi Paukutusjengi- nimisen stand up -ryhmän perustajajäsenistä, ja syksyllä 2006 suomalaiset koomikot valitsivat hänet vuoden nousevaksi kyvyksi. Aiemmin Lindström työskenteli Yleisradiossa muun muassa YleX-radiokanavan Etusivu-ohjelmassa toimittajana ja tuottajana. Syksyllä 2014 hän esiintyi kymmenen jakson ajan Ylen YleLeaks-sarjassa. == Lähteet == == Aiheesta muualla == * * Jukka Lindströmin verkkosivut * Paukutusjengin verkkosivut Luokka:Suomalaiset stand up -koomikot Luokka:Suomalaiset televisiojuontajat Luokka:Vuonna 1977 syntyneet Luokka:Elävät henkilöt
Terengganun sulttaani

Terengganun sulttaani on Malesian Terengganun osavaltion hallitsija. Sulttaani toimii myös vuorollaan Malesian kuninkaana. == Historia == Terengganun kuningashuoneen hallitsijat polveutuvat Johorin sulttaanien Bendahara- dynastiasta. Terengganun ensimmäinen hallitsija Zainal Abidin oli Johoren sulttaanin Abdul Jalil IV:n nuorempi veli. Zainal Abidin tuli Terengganun hallitsijaksi valvomaan maan itäisiä alueita, ja vuonna 1725 Johoren sulttaani Badrul Alam Shah tunnusti Terengganun sulttaanikunnan. == Terengganun sulttaanit == Nro Sulttaani Vallassa 1 Zainal Abidin I 1708 - 1733 2 Mansur I 1733 - 1794 3 Zainal Abidin II 1794 - 1808 4 Ahmad Shah I 1808 - 1830 5 Abdul Rahman Shah 1830 - 1831 6 Daud Ahmad Shah 1831 - 1831 7 Mansur Shah II 1831 - 1836 8 Muhammad Shah I 1836 - 1839 9 Baginda Omar 1839 - 1876 10 Ahmad Muazzam Shah II 1876 - 1881 11 Zainal Abidin III 1881 - 1918 12 Muhammad Muazzam Shah II 1918 - 1920 13 Sulaiman Badrul Alam Shah 1920 - 1942 14 Ali Shah 1942 - 1945 15 Ismail Nasiruddin Shah 1945 - 1979 16 Mahmud Al-Muktafi Billah Shah 1979 - 1998 17 Mizan Zainal Abidin 1998 - ==Lähteet== *
Jack Cork

Jack Frank Porteous Cork (s. 25. kesäkuuta 1989 Carshalton, Lontoo) on englantilainen jalkapalloilija, joka on edustanut Englannin Valioliigassa Southamptonia, Burnleyä ja Swansea Cityä. Oikeajalkainen Cork on pelipaikaltaan keskikenttäpelaaja. Hän on 183 senttimetriä pitkä. == Seurajoukkueura == Cork aloitti uransa Chelsean junioriakatemioissa, mutta hän ei kuitenkaan noussut seuran ykkösjoukkueeseen. Pääosan Chelsea-ajastaan Cork vietti lainalla Bournemouthissa, Scunthorpe Unitedissa, Southamptonissa, Watfordissa, Coventry Cityssä ja Burnleyssä, joista viimeksi mainitussa Cork teki myös valioliigadebyyttinsä. Kesällä 2011 Cork siirtyi Chelseasta entiseen lainaseuraansa Southamptoniin, joka pelasi tuolloin toiseksi korkeimmalla sarjatasolla. Cork oli kauden 2011–2012 aikana ainoa Pyhimysten pelaaja, joka pelasi kauden kaikki ottelut, kun Southampton nousi Valioliigaan. Ensimmäisen liigamaalinsa Cork teki syyskuussa 2014 Newcastle Unitedia vastaan. Tammikuun 2015 siirtoikkunassa Cork siirtyi Valioliigan Swansea Cityyn ja vuonna 2017 Burnleyhin. Hän on kauden 2022–2023 loppuun mennessä pelannut Valioliigassa 304 ottelua, joissa hän on tehnyt yhdeksän maalia, ja mestaruussarjassa 222 ottelua, joissa hän on tehnyt viisi maalia. == Maajoukkueura == Cork on pelannut monissa Englannin nuorten maajoukkueissa, kaikissa alle 16-vuotiaista alle 21-vuotiaisiin. Vuonna 2012 hän kuului Ison-Britannian jalkapallomaajoukkueeseen vuoden 2012 kesäolympialaisissa Lontoossa. Cork pelasi turnauksessa kolmessa ottelussa, kun Iso-Britannia sijoittui viidenneksi. Englannin A-maajoukkueessa hän pääsi muutamaksi minuutiksi kentälle marraskuussa 2017 ystävyysottelussa Saksaa vastaan. == Lähteet == * * http://www.sports-reference.com/olympics/athletes/co/jack-cork-1.html == Aiheesta muualla == * Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Ice Cream Drop

Ice Cream Drop on peliyhtiö Retro Dreamerin vuonna 2014 julkaisema videopeli. Se on saatavilla iOSille ja Androidille. Pelin tarkoituksena on pudota turvallisesti alaspäin mahdollisimman pitkälle väistellen kärpäsiä ja pujotellen laitureiden välistä. Pelihahmona toimii jäätelo, joita voi ostaa erilaisina pelin omasta kaupasta. Pelissä voi kuolla joko törmäämällä kärpäseen tai liiskautumalla näytön yläreunaan. Pelin kaupassa voi myös kehittää omaa jäätelöä, jolloin siitä voi tulla nopeampi tai se voi kestää törmäämisen kärpäseen. Pelissä voi myös kerätä kentässä olevia kirjaimia. Kun kirjaimista on muodostunut sana SHINY (), pelaaja saa hetkeksi kuolemattomuuden. Peli on hieman samankaltainen yhtiön toisen pelin Ice Cream Jumpin kanssa. == Lähteet == * https://play.google.com/store/apps/details?id=com.retrodreamer.IceCreamDrop.android.free&hl;=fi * https://itunes.apple.com/us/app/ice-cream-drop/id579159768?mt=8 Luokka:Vuoden 2014 videopelit
Anders Helenius

Anders Helenius (s. 1981 Parainen) on suomenruotsalainen stand up -koomikko. Helenius on yksi Paukutusjengi-stand up -ryhmän perustajajäsenistä. Helenius oli käsikirjoittajana Yle TV2:lla 2014–2017 esitetyssä Noin viikon uutiset -ajankohtaissatiirissa. Huhtikuussa 2018 hän aloitti toisena juontajana Eeva Vekin kanssa Noin viikon studio -nimisessä ohjelmassa. Heleniuksen stand up -keikka helsinkiläisestä Manala-ravintolasta huhtikuulta 2011 on julkaistu DVD:llä syksyllä 2011. == Lähteet == == Aiheesta muualla == * * Anders Heleniuksen verkkosivut Luokka:Suomalaiset stand up -koomikot Luokka:Elävät henkilöt Luokka:Vuonna 1981 syntyneet
Jyri Järvinen

Jyri Järvinen (s. 12. kesäkuuta 1993 Tampere) on suomalainen salibandyn pelaaja, joka edustaa Sveitsin salibandyliigassa pelaavaa UHC Usteria. Hän laukoo oikealta. Järvisen lähtökohtainen pelipaikka on puolustaja, mutta hän on pelannut myös hyökkääjänä. Tamperelaisen Classicin kasvatti Järvinen debytoi Salibandyliigassa kasvattajaseuransa paidassa kaudella 2011–2012. Aikaisemmin hän oli pelannut otteluita Divarissa farmisopimuksen turvin Tampereen Ilveksessä. Maaliskuussa 2013 hän teki uransa ensimmäisen Salibandyliigamaalin NST:tä vastaan. Vuonna 2014 Järvinen siirtyi niin ikään liigassa pelanneeseen Kooveen joukkueeseen. Hän ei kuitenkaan pelannut seurassa kauaa, vaan siirtyi jo syksyllä 2014 Divarin SB Vaasaan saatuaan kaupungista opiskelupaikan. Kaudeksi 2015–2016 Järvinen teki sopimuksen sveitsiläisen UHC Usterin kanssa. == Lähteet == * https://fi- fi.facebook.com/salibandyliiga/posts/10151861398689215 * http://www.kooveesalibandy.fi/uutiset.html?1572 * http://www.sbvaasa.fi/pelaajakortit/item/1127-.html Luokka:Suomalaiset salibandyn pelaajat Luokka:Vuonna 1993 syntyneet Luokka:Elävät henkilöt
Associação Fonográfica Portuguesa

Associação Fonográfica Portuguesa (AFP) on Portugalin ainoa äänilevyteollisuuden etujärjestö, joka on perustettu vuonna 1989. AFP:n organisaatio vastaa International Federation of the Phonographic Industryn (IFPI) tavoitteista Portugalin alueella. AFP:n jäsenyritykset edustavat yli 95 prosenttia Portugalin musiikkimarkkinoista. RTP1:n lähettämä Top+ oli viikoittainen listaohjelma, jota tehtiin yhteistyössä AFP:n kanssa. Se oli Portugalin vanhin televisiosta näytetty ohjelma. ==Lähteet== Luokka:Portugalilaiset järjestöt Luokka:Organisaatiot
Mahasz

Magyar Hanglemezkiadók Szövetsége (tunnetaan myös nimellä Mahasz tai MAHASZ) on unkarilainen, vuonna 1992 perustettu organisaatio. "MAHASZ" vastaa Hungarian Music Awardsien myöntämisestä sekä Unkarin listakaavioiden ylläpitämisestä. Vaikka "Mahasz" perustettiin vasta vuonna 1992, albumeja sekä singlejä on Unkarissa palkittu jo 1970-luvun puolivälistä lähtien. Sinä aikana albumien piti myydä 50 000 kopiota saavuttaakseen kultarajan. Singlejen piti puolestaan myydä 100 000 kopiota saavuttaakseen kultarajan 1970-luvun puolivälissä. ==Lähteet== Luokka:Unkarin musiikki Luokka:Musiikkilistat
Yhdistyneen kuningaskunnan valtiovarainministeriö

Yhdistyneen kuningaskunnan valtiovarainministeriö (, lyhyemmin HM Treasury) on yksi Yhdistyneen kuningaskunnan ministeriöistä. Se on vastuussa Yhdistyneen kuningaskunnan talouspolitiikasta. Ministeriö sijaitsee Westminsterissä, Lontoossa. == Historia == Englannin valtiovarainministerön historia juontaa Henry the Treasureriksi nimitettyyn henkilöön, joka oli Englannin kuningas Vilhelm Valloittajan alainen.C. Warren Hollister - The Origins of the English Treasury The English Historical Review Vol. 93, No. 367 (Apr., 1978) Retrieved 2012-06-25Open Domesday Retrieved 2012-06-25HM Treasury:History Nykyinen Britannian valtiovarainministeriö onkin Englannin kuningaskunnan valtiovarainministeriön seuraaja. Englannin valtiovarainministerö muodostui Englannin hovista Henrik I:n aikakaudella vuonna 1126. Kuninkaan rahastonhoitajan roolista on muodostunut Yhdistyneen kuningaskunnan pääministerin (virallisesti First Lord of the Treasury), valtiovarainministerin (Chancellor of the Exchequer, Second Lord of the Treasury), sekä toisen ja kolmannen valtiovarainministerin roolit. Pääministeri on valtiovarainministeriön virallinen pää ja ylin ministeri, mutta käytännössä ministeriöstä vastaa valtio­varain­ministeri.(Baron) T B Macaulay - History of England, Volume 1 CUP Archive, 18 Jan 2012 Retrieved 2012-06-25 Ministeriön nimi vaihdetaan Her Majesty's Treasuryksi, jos vallassa oleva monarkki on nainen. == Lähteet == ==Aiheesta muualla== * HM Treasuryn verkkosivut Valtiovarainministeriö valtiovarainministeriö
Aruküla

Aruküla on pienkauppala () Virossa Raasikun kunnassa, Viron pohjoisosassa. Vuonna 2013 siellä oli 2016 asukasta. == Aiheesta muualla == *satelliittikuva, Maplandia.com Luokka:Raasiku Luokka:Viron pienkauppalat
Break Free

Break Free on yhdysvaltalaisartisti Ariana Granden kappale, jolla myös vierailee saksalainen muusikko ja tuottaja Zedd. Se on toinen single Granden toiselta, My Everything-studioalbumilta. Kappaleen ensiesitys oli 2. heinäkuuta 2014 Total Ariana Livessä, MTVn versio ohjelmasta Total Request Live ja se julkaistiin myöhemmin tuona päivänä. Musikaalisesti kappale sijoittuu elektronisen tanssimusiikin ja electropopin välimaastoon, joka eroaa Grandelle tyypillisestä popin sekä R&Bn; sekoituksesta. Kappale saavutti Billboard Hot 100-listan neljännen sijan, muodostuen Granden neljännen kymmenen parhaan joukkoon sekä kolmannen viiden parhaan joukkoon päässeen hitin Yhdysvalloissa. Syyskuuhun 2014 mennessä singleä oli myyty Yhdysvalloissa yli miljoona kopiota, muodostuen Granden neljänneksi vastaavan saavuttaneeksi singleksi. Kappaleeseen liittyvä musiikkivideo saavutti 6. lokakuuta 2014 100 miljoonaa näyttökertaa. ==Lähteet== Luokka:Vuoden 2014 kappaleet Luokka:Ariana Granden kappaleet Luokka:Zeddin kappaleet
Diego Klimowicz

Diego Fernando Klimowicz (s. 6. heinäkuuta 1974 Quilmes, Buenos Aires) on argentiinalainen uransa jo päättänyt jalkapalloilija. Molempijalkaisen Klimowiczin pelipaikka oli hyökkääjä. Hän on 191 senttimetriä pitkä. Klimowiczin isoisä syntyi Puolassa, nykyisen Ukrainan alueella. Klimowiczin veli Javier Klimowicz on pelannut Ecuadorin jalkapallomaajoukkueessa. == Ura == Klimowicz aloitti uransa argentiinalaisessa Institutossa. Vuonna 1996 hän siirtyi Espanjan Primera Divisiónin Rayo Vallecanoon, jossa hän pelasi kauden ajan. Seuraavana vuonna hän siirtyi saman sarjan Real Valladolidiin. Puolentoista Valladolid-kauden jälkeen Klimowicz palasi Argentiinaan ja Club Atlético Lanúsiin. Lanúsissa Klimowicz vietti kaksi vuotta, ennen kuin palasi takaisin Eurooppaan ja Bundesliigan VfL Wolfsburgiin. Wolfsburgissa Klimowicz pelasi kuusi vuotta tehden 149 liigapelissä 57 maalia, joilla hän on seuran historian paras maalintekijä. Vuonna 2007 hän siirtyi toiseen saksalaisseuraan, Borussia Dortmundiin, jota hän edusti vain kauden ajan tehden 38 pelissä kuusi maalia. Seuraava kausi kului jälleen Bundesliigassa, nyt VfL Bochumin riveissä. Maaliskuussa 2010 Klimowicz ilmoitti lopettavansa uransa, mutta saman vuoden joulukuussa hän kuitenkin palasi kentille kasvattajaseuransa Instituton paidassa Argentiinan toiseksi korkeimmalla sarjatasolla. Klimowicz lopetti lopullisesti vuonna 2011. == Lähteet == * Luokka:Argentiinalaiset jalkapalloilijat Luokka:Vuonna 1974 syntyneet Luokka:Elävät henkilöt
Liisa Rentola

Liisa Annikki Rentola (o.s. Ollikainen, 17. syyskuuta 1935 Sonkajärvi – 14. joulukuuta 2014 Haapavesi) oli suomalainen opettaja ja kirjailija. Rentolan vanhemmat olivat sekatyömies Aleksi Ollikainen ja Hilja Johanna Kumpulainen. Hän oli naimisissa vuodesta 1960 peruskoulunopettaja Heikki Rentolan kanssa. Rentola opiskeli kansakoulunopettajaksi Jyväskylän kasvatusopillisessa korkeakoulussa 1958–1959 ja humanististen tieteiden kandidaatiksi Jyväskylän yliopistossa 1971–1973. Hän asui vuodesta 1960 alkaen Haapavedellä ja toimi ennen eläkkeelle jäämistään englannin kielen opettajana. Rentola kirjoitti lastenkirjoja, runokokoelman sekä yhdessä Aulis Ritolan kanssa kirjan ja näytelmän haapaveteläisestä kansanrunoilijasta Matti Viinamaasta eli Viina- Matista. == Teoksia == * Hevostyttö Sirpa Kesäperällä ; kuvitus Riitta Berczeli. Pohjoinen, Oulu 1979 * Maalasin majani auringoksi : runoja. Kirjoittajaseulasarja 14. Pohjoinen, Oulu 1980 * Saarelan lapset ja metsärosvot ; kuvitus Tuula Petäjäniemi. Tammi, Helsinki 1981 * Wiina-Matti viisas mies... ; kirj. Liisa Rentola, Aulis Ritola. Pohjoinen, Oulu 1984 * 30 vuotta kaukolämpöä Haapavedellä ; teksti Väinö Lappeteläinen, Liisa Rentola. Haapaveden energia, Haapavesi 1992 * Wiina-Matti : näytelmä ; kirj. Liisa Rentola, Aulis Ritola. 1995 == Toimitustöitä == * Veneet palo, airot jäi : Kärsämäen kunnan Venetpalon kyläkirja ; toimittaja Liisa Rentola ; julkaisijat Haapaveden kansalaisopiston Kärsämäen osaston piiri, Venetpalon kylätoimikunta, Hautajoen kylätoimikunta, Venetpalon nuorisoseura. Kärsämäki 1994 * Mukana sodan myrskyissä : 1918-1945 : Kärsämäen sotaveteraanimatrikkeli ; julkaisijat kansalaisopiston perinnepiiri Muistojen poluilla, matrikkelitoimikunta, Kärsämäki-seura ; toimittaja Liisa Rentola. Kärsämäen sotaveteraanit, Kärsämäki 1995 * Joki virtaa : Rannankylän, Alarannan, Ylärannan, Luonuanojan, Ruhankankaan, Kokonperän, Luonuanperän ja Hallanperän kylälukemisto ; toimittaja ja Kärsäkkäät-piirin ohjaaja Liisa Rentola. Kärsämäen Rannan kyläyhdistys, Kärsämäki 1997 * Ihme ja kumma : runoja, proosaa : antologia ; vastaava toimittaja Liisa Rentola. Haapaveden kriivarit - Haapaveden kansalaisopiston piiri, Luovat kirjoittajat, Kärsämäki 2001 * Me jokivartiset : kylälukemisto : Aittokylä, Koirikivi, Käräjäoja, Metsonperä, osa Ojalehtoa ; toimittaja Liisa Rentola ; korjausluku Heikki Rentola. Jokivarren kyläyhdistys, Haapavesi 2003 * Rata Keskeltä kylää : Sonkajärven paikallishistoriaa : Ollikainen Väinö (1926 - 2010) ; Kielen ja asiatietojen tarkistus Liisa Rentola; piirrokset/kansi Tuula Ollikainen; taitto yms. Martti Pulakka. Kopijyvä Oy, Jyväskylä 2004 == Lähteet == * * Kirjasampo.fi : Liisa Rentola * Pohjoissavolaisen kaunokirjallisuuden bibliografia : Liisa Rentola Luokka:Suomalaiset opettajat Luokka:Suomalaiset kirjailijat Luokka:Vuonna 1935 syntyneet Luokka:Vuonna 2014 kuolleet
Reijo Tuomi

Reijo Antero Tuomi (1. lokakuuta 1935 Järvenpää – 30. lokakuuta 1986 Järvenpää)Järvenpään seurakunta, Tuomi Reijo Antero, Järvenpään hautausmaa, Järvenpää, lohko 2, viitattu 13.2.2022 oli suomalainen mainostoimittaja, kääntäjä ja kirjailija.Reijo Tuomi Suomalaisen kirjallisuuden seuran Kirjailijamatrikkelissa (Archive.org) Tuomi tuli ylioppilaaksi 1957 Järvenpään yhteiskoulusta. Hänellä oli opintoja Helsingin Yliopistossa. Tuomi toimi mainospäällikkönä Kirjayhtymässä vuoteen 1972. Vuodet 1975–1976 Tuomi työskenteli Tehomainoksessa. Tuomi oli naimisissa Laila Härmeen kanssa (eronneet 1974). == Teoksia == * Ruusut tietävät kuolemaa. Kirjayhtymä, Helsinki 1971 * Kuolema huvimajassa. Kirjayhtymä, Helsinki 1972 * Kalakukko lentää pilveen. Kirjayhtymä, Helsinki 1973 == Toimitustöitä == * Maaseutu nauraa: kaskut koonnut Maaseudun tulevaisuus ; toim. Reijo Tuomi ; kuv. Eino Tepponen. Helsinki 1970 == Suomennoksia == * James Baldwin: Mene ja kerro se vuorilla. Kirjayhtymä, Helsinki 1963, 2. painos 1964, 3. painos 1978 (alkuteos Go tell it on the mountain) * Amos Tutuola: Palmuviinijuoppo ja hänen kuollut palmuviininlaskijansa kuolleiden kylässä. Kirjayhtymä, Helsinki 1963 (alkuteos The palm-wine drinkard and his dead palm-wine tapster in the deads' town) * James Baldwin: Huone Pariisissa ; suom. Reijo Tuomi ja Matti Salo. Kirjayhtymä, Helsinki 1964 (alkuteos Giovanni's room) == Lähteet == == Aiheesta muualla == * Reijo Tuomi Kirjasampo.fi Luokka:Suomalaiset toimittajat Luokka:Suomalaiset kirjailijat Luokka:Suomentajat Luokka:Vuonna 1935 syntyneet Luokka:Vuonna 1986 kuolleet
Henri-René Lenormand

Henri-René Lenormand (1882–1951) oli ranskalainen näytelmäkirjailija. Henri- René Lenormand syntyi säveltäjä René Lenormandin pojaksi ja avioitui näyttelijä Marie Kalffin kanssa. Hän kiinnostui Ranskassa vielä tuolloin tuntemattoman Sigmund Freudin teksteistä ja psykoanalyysistä tutustuttuaan niihin tuberkuloosiparantolassa Sveitsin Davosissa 1916–1917. Siellä hän luki myös August Strindbergin tekstejä, jotka tulivat niin ikään vaikuttamaan hänen tuotantoonsa merkittävästi. Lenormand on nykyisin lähes unohdettu, mutta maailmansotien välisenä aikana häntä pidettiin suurena nimenä näytelmäkirjallisuuden alalla ja hänen näytelmiään toivat näyttämölle monet ajan parhaat ohjaajat. Arthur Schnitzlerin päiväkirjoista voi päätellä Lenormandin innostaneen Schnitzleriä kirjoittamaan teoksensa Unikertomus (Traumnovelle), jonka pohjalta Stanley Kubrick teki viimeisen elokuvansa Eyes Wide Shut. Suomeksi Lenormandin teoksista on esitetty näytelmiä Aasia (Asie, Suomen Kansallisteatteri 1942, Tampereen Teatteri 1947, 1948), Samum (Le Simoun, Kansallisteatteri 1928) ja Unien syöjä (Le Mangeur de rêves, Turun Työväen Teatteri 1928). ==Näytelmiä== * 1909: Les Possédés * 1913: Terres chaudes * 1914: Poussière * 1919: Les Ratés * 1919: Le temps est un songe * 1920: Le Simoun (suom. Samum) * 1922: Le Mangeur de rêves (suom. Unien syöjä)Hakusana Lenormand, Ilona-esitystietokanta, Teatterin tiedotuskeskus, viitattu 15.12.2014. * 1924: L’Homme et ses fantômes * 1924: À l’ombre du mal * 1925: Le Lâche * 1926: L’Amour magicien * 1927: Mixture * 1928: L’Innocente * 1929: Une vie secrète * 1931: Les Trois Chambres * 1932: Sortilèges * 1936: La Folle du ciel * 1937: Pacifique, scènes de la vie polynésienne * 1952: Arden de Feversham == Lähteet == Luokka:Vuonna 1882 syntyneet Luokka:Vuonna 1951 kuolleet Luokka:Ranskalaiset näytelmäkirjailijat
Timo Koivisto

Timo Ville Sakari Koivisto (s. 2. tammikuuta 1970 Pirkkala) on suomalainen virkamies ja Jyväskylän kaupunginjohtaja. Hän on toiminut kaupunginjohtajan tehtävässä 1. toukokuuta 2015 lähtien. Aiemmin (2005–2015) Koivisto oli Jyväskylän apulaiskaupunginjohtaja päävastuualueenaan kaupunkirakennepalveluiden johto. Hänet valittiin toiselle kahdeksanvuotiselle virkakaudelleen joulukuussa 2022. ==Ura== Koivisto valmistui ylioppilaaksi vuonna 1989 ja oikeustieteiden kandidaatiksi Turun yliopistosta vuonna 1995. Hän on työskennellyt Porissa Satakuntaliiton hallintosihteerinä (1996–1997) ja hallintopäällikkönä (1997–2000). Lisäksi hän on ollut kauppa- ja teollisuusministeri Sinikka Mönkäreen (2000–2002), pääministeri Paavo Lipposen (2002–2003) ja valtiovarainministeri Antti Kalliomäen (2003–2005) erityisavustajana. Puoluetaustaltaan Koivisto on sosiaalidemokraatti. Vuosina 1993–1996 hän oli Pirkkalan kunnanvaltuuston jäsen. ==Yksityiselämä== Koiviston puoliso on SDP:n kansanedustaja Susanna Huovinen. Perhe asuu Säynätsalossa ja siihen kuuluu kaksi lasta. Koiviston isä on Pirkkalan entinen kunnanjohtaja Risto Koivisto. Koivisto on sotilasarvoltaan luutnantti (2002). ==Lähteet== Luokka:Jyväskylän pormestarit ja kaupunginjohtajat Luokka:Pirkkalan kunnanvaltuutetut Luokka:Suomen Sosialidemokraattisen Puolueen poliitikot Luokka:Erityisavustajat Luokka:Vuonna 1970 syntyneet Luokka:Elävät henkilöt
St. Charles

St. Charles on usean paikan nimi: *St. Charles, Ontario, Kanada *St. Charles, New Brunswick, Kanada *St. Charles, Arkansas, Yhdysvallat *St. Charles, Idaho, Yhdysvallat *St. Charles, Illinois, Yhdysvallat *St. Charles, Iowa, Yhdysvallat *St. Charles, Kentucky, Yhdysvallat *St. Charles, Maryland, Yhdysvallat *St. Charles, Michigan, Yhdysvallat *St. Charles, Minnesota, Yhdysvallat *St. Charles, Missouri, Yhdysvallat *St. Charles, Virginia, Yhdysvallat *St. Charlesin piirikunta, Louisiana Yhdysvallat *St. Charlesin piirikunta, Missouri, Yhdysvallat
Hole

Hole voi tarkoittaa ainakin seuraavia: * Hole, kunta Norjassa * Hole, yhdysvaltalainen rockyhtye * Hole, cornhole-pelin suomalainen kaupallinen sovellus. == Katso myös == * The Hole
Villa Maija

Villa Maija on asemakaavalla suojeltu puurakenteinen huvila Hangossa. Vuonna 1888 valmistunut talo oli alkuaan hovineuvos Frans von Haartmanin yksityishuvila. Villa Maijan arkkitehtuuri edusti alun perin kertaustyyliä; myöhemmin se on saanut myös jugendvaikutteita. Talo on kolmikerroksinen.Perinnemestarin matkaopas rannikon puukaupunkeihin, s. 134http://www.villamaija.fi/fi/hotelli-villa-maija ==Katso myös== *Hangon Kylpyläpuiston huvila-alue ==Lähteet ja viitteet== *Rinne, Hannu: Perinnemestarin matkaopas rannikon puukaupunkeihin, © Hannu Rinne ja Werner Söderström Osakeyhtiö 2012, ISBN 978-951-0-38458-9 ==Aiheesta muualla== *Lillan.fi Luokka:Hangon huvilat Luokka:Suomen 1800-luvulla rakennetut rakennukset ja rakennelmat
Villa Tellina

Villa Tellina on arkkitehti R. Grönhomin piirtämä puurakenteinen huvila Hangon Kylpyläpuiston huvila-alueella. Talo valmistui 1880, joten se on alueen vanhimpia huviloita. Villa Tellinan rakennuttaja oli sahanomistaja ja rautatieinsinööri Jacob Kronqvist. Toisen maailmansodan aikana talo oli puolustusvoimien käytössä sotasairaalana. Taloa laajennettiin 1940-luvulla. Sittemmin Villa Tellina on palvellut pensionaattina.Perinnemestarin matkaopas rannikon puukaupunkeihin, s. 135 ==Lähteet== *Rinne, Hannu: Perinnemestarin matkaopas rannikon puukaupunkeihin, © Hannu Rinne ja Werner Söderström Osakeyhtiö 2012, ISBN 978-951-0-38458-9 ===Viitteet=== ==Aiheesta muualla== *Lillan.fi Luokka:Hangon huvilat Luokka:Suomen 1800-luvulla rakennetut rakennukset ja rakennelmat
Leif A. Waltari

Leif Aulis Waltari (s. 2. lokakuuta 1935 Helsinki) on suomalainen ruotsin kielellä kirjoittava kirjailija. Waltarin 1972 ilmestynyt romaani Våld föder våld sijoittuu vankilamaailmaan. == Teoksia == * Våld föder våld: roman. Söderström, Lovisa 1972 == Lähteet == * (Arkistolinkki) * Leif A. Waltari Kirjasampo.fi Luokka:Suomenruotsalaiset kirjailijat Luokka:Vuonna 1935 syntyneet Luokka:Elävät henkilöt
Katariina Venho

Katariina Venho (s. 7. huhtikuuta 1995) on suomalainen koripalloilija. == Ura == Venho aloitti koripallon 7-vuotiaana.Tampereen Pyrinnön kausijulkaisu 2014–2015, 17 Hän edusti nuorisoikäluokissa BC Nokiaa ja Raholan Pyrkivää, ja hän kuului Suomen kokoonpanoon yhdessä B-nuorten maaottelussa. Kaudeksi 2013–2014 Venho siirtyi Tampereen Pyrintöön jossa pelasi A-tyttöjen I-divisioonaa ja kahdessa ottelussa naisten I-divisioonaa. Pyrintö nousi seuraavaksi kaudeksi Naisten Korisliigaan, ja Venho teki seuran kanssa pelaajasopimuksen.http://www.basket.fi/uutiset/kaikki_uutiset/?x122462=25713852 Naisten pääsarjadebyytissään 4. lokakuuta 2014 Venho pelasi Forssan Alkua vastaan kolme minuuttia ja 49 sekuntia,http://www.basket.fi/sarjat/ottelu/?game_id=2913259&season;_id=89397#mbt:2-400$t&0=1 ja ensimmäiset pääsarjapisteensä, kahden pisteen korin, hän teki 1. marraskuuta Äänekosken Huimaa vastaan.baskethotel.com Pyrintö sijoittui runkosarjassa yhdeksänneksi ja karsiutui pudotuspeleistä. Venho kirjautti ottelukohtaisiksi keskiarvoikseen kauden aikana 0,6 pistettä ja 0,5 levypalloa. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2014–2015 Tampereen Pyrintö Korisliiga 25 35,3 % 0,0 % 50,0 % 0,2 0,3 0,5 0,3 1,3 0,2 – 0,6 14 Yhteensä Yhteensä Korisliiga 25 35,3 % 0,0 % 50,0 % 0,2 0,3 0,5 0,3 1,3 0,2 – 0,6 14 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Katariina Venho Suomen Koripalloliitto * Katariina Venho basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Kimmo Hovi

Kimmo Markku Hovi (s. 31. toukokuuta 1994 Mäntsälä) on suomalainen jalkapalloilija, joka edustaa Espanjan kolmanneksi korkeimmalla sarjatasolla Segunda División B:ssä pelaavaa Portugaletea. Hän on pelipaikaltaan hyökkääjä. Kotimaassaan hän on pelannut Veikkausliigaa FC Lahdessa. == Ura == Hovi aloitti jalkapallon Mäntsälän Urheilijoissa ja siirtyi B-juniorina PK Keski- Uusimaahan. Hän teki kaudella 2013 PK Keski-Uusimaalle 17 maalia 21 Kakkosen ottelussa. Kauden jälkeen hän pelasi lainalla Maltan toiseksi korkeimman sarjatason FC Melitassa.FC Lahti Kaudeksi 2014 Hovi siirtyi Veikkausliigan FC Lahteen. Ensimmäisellä pääsarjakaudellaan Hovi pelasi 11 ottelua, joissa hän teki yhden maalin. Hän pelasi kauden 2014 aikana myös neljä ottelua Kakkosta farmijoukkue FC Lahti Akatemiassa tehden yhden maalin. Tammikuussa 2015 Hovi siirtyi Espanjan kolmanneksi korkeimman sarjatason Segunda División B:n Real Avilésiin, josta hänet kuitenkin lainattiin pian neljänneksi korkeimman sarjatason Tercera Divisiónin Méridaan. Jälkimmäinen saavutti kauden päätteeksi sarjanousun. Elokuussa 2015 Hovi siirtyi Segunda División B:n Portugaleteen. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Nashika Williams

Nashika Labria "Breezy" Williams (s. 22. syyskuuta 1992 Durham, Pohjois- Carolina) on yhdysvaltalainen koripalloilija. == Pelaajaura == Williamsin perässä oli usea yliopisto. Hän valitsi Pohjois-Carolinan osavaltionyliopiston jossa pelasi neljä kautta vuosina 2010–2014eurobasket.com toimien kolmen kauden ajan joukkueen kapteenina.NC State University Official Athletic Site Senior-kaudellaan Williams teki 19,0 pistettä, otti 11,0 levypalloa ja antoi 5,0 syöttöä ottelua kohden. Lokakuussa 2014 hän matkusti omalla kustannuksellaan suomalaisen Tampereen Pyrinnön pääsarjajoukkueeseen kolmen viikon testijaksolle.http://tampereenpyrinto.fi/koripallo/2014/10/20/pyrinnon- naiset-ti-21-10-turun-riennon-vieraaksi/ Ensimmäisessä pääsarjaottelussaan Williams teki kymmenen pistettä ja otti yhdeksän levypalloa, joista jopa seitsemän hyökkäyspäässä. 8. marraskuuta hän teki ensimmäisen tupla-tuplansa Suomessa. Marraskuussa Williams siirtyi I-divisioonajoukkue Espoo Basket Teamiin.http://www.ebt.fi/?x146332=1699426baskethotel.com == Yksityiselämä == Williams on Terry ja Katia Suggsin tytär. == Lähteet == * Nashika Williams Suomen Koripalloliitto * Breezy Williams basketball profile eurobasket.com * Player Bio: Nashika Williams NC State University Official Athletic Site === Viitteet === Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Marcel Fässler

Marcel Fässler (s. 27. toukokuuta 1976 Einsiedeln) on sveitsiläinen kilpa- autoilija. Hän on vuodesta 2010 lähtien kilpaillut Audin tehdastallin riveissä. Vuodesta 2012 hän on ajanut tallissa FIA World Endurance Championship -sarjaa. Fässler on kolminkertainen Le Mansin 24 tunnin ajon voittaja. Prototyyppiautojen lisäksi hän on kilpaillut myös muun muassa DTM:ssä sekä sittemmin jo lakkautetussa A1GP-sarjassa. Fässler toimi F1-sarjassa turva-auton kuljettajana vuoden 2001 Monacon GP:ssä ja 2001 Kanadan GP:ssä, vakituisen kuljettajan Bernd Mayländerin oltua loukkaantumisen takia sivussa. == Le Mansin 24 tunnin ajon tulokset== Vuosi Talli Kanssa- kuljettajat Auto Luokka Kierroksia 2006 Swiss Spirit Harold Primat Philipp Peter Courage LC70-Judd LMP1 132 Kesk. Kesk. 2007 Swiss Spirit Jean- Denis Délétraz Iradj Alexander Lola B07/18-Audi LMP1 62 Kesk. Kesk. 2008 Team Oreca-Matmut Olivier Panis Simon Pagenaud Courage-Oreca LC70-Judd LMP1 147 Kesk. Kesk. 2009 Corvette Racing Oliver Gavin Olivier Beretta Chevrolet Corvette C6.R GT1 311 Kesk. Kesk. 2010 Audi Sport Team Joest André Lotterer Benoît Tréluyer Audi R15 TDI plus LMP1 396 2. 2. 2011 Audi Sport Team Joest André Lotterer Benoît Tréluyer Audi R18 TDI LMP1 355 1. 1. 2012 Audi Sport Team Joest André Lotterer Benoît Tréluyer Audi R18 e-tron quattro LMP1 378 1. 1. 2013 Audi Sport Team Joest André Lotterer Benoît Tréluyer Audi R18 e-tron quattro LMP1 338 5. 5. 2014 Audi Sport Team Joest André Lotterer Benoît Tréluyer Audi R18 e-tron quattro LMP1-H 379 1. 1. 2015 Audi Sport Team Joest André Lotterer Benoît Tréluyer Audi R18 e-tron quattro LMP1 393 3. 3. 2016 Audi Sport Team Joest André Lotterer Benoît Tréluyer Audi R18 LMP1 367 4. 4. 2017 Corvette Racing - GM Tommy Milner Oliver Gavin Chevrolet Corvette C7.R GTE Pro 335 24. 8. 2018 Corvette Racing - GM Tommy Milner Oliver Gavin Chevrolet Corvette C7.R GTE Pro 259 Kesk. Kesk. 2019 Corvette Racing Tommy Milner Oliver Gavin Chevrolet Corvette C7.R GTE Pro 82 Kesk. Kesk. ==Lähteet== == Aiheesta muualla == Luokka:Sveitsiläiset autourheilijat Luokka:Vuonna 1976 syntyneet Luokka:DTM-kuljettajat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:Elävät henkilöt
Pyöräsuo

Pyöräsuo oli yksi Viipurin vanhoista suomalaisista kaupunginosista. Se oli teollisuusaluetta, joka sijaitsi keskustan itäpuolella Terijoen ja Pietarin suuntaan kulkevan maantien ja Pietarin radan välissä. Ensimmäiset teollisuuslaitokset Pyöräsuolle valmistuivat vuonna 1869 eli samassa yhteydessä rautatien rakentamisen kanssa. Ensimmäinen asemakaava alueelle saatiin 1911. Vuoden 1930 väestönlaskennassa Pyöräsuolla oli 741 asukasta, joista 710 oli suomenkielisiä, 14 ruotsinkielisiä ja 17 muunkielisiä. Pyöräsuolla toimi muun muassa konepaja, sementtivalimo sekä F. Sergejeffin Oluttehdas, joka 1930-luvun lopulla oli Suomen neljänneksi suurin panimo. Vuonna 1934 otettiin käyttöön Viipurin tie- ja vesirakennuspiirin varikko, johon kuuluivat kone- ja autohallit sekä korjaamo- ja maalaamo-osastot. Vielä ennen talvisotaa ehti valmistumaan syyskuussa 1939 Ragnar Ypyän suunnittelema siunauskappeli, joka oli osittain rakennettu maavallien alle. Se käsitti pyöreän siunaustilan lisäksi ruumiiden säilytys- ja käsittelytilat sekä talonmiehen asunnon.Meurman, Otto-Iivari: ”Viipurin arkkitehdit”, s. 97, 100. Viipurin Suomalainen Kirjallisuusseura, Lappeenranta 1976. ISBN 951-95402-2-9. Teoksen verkkoversio Nykyään Pyöräsuon alue on edelleen teollisuusalueena. == Lähteet == *Pyöräsuon kaupunginosa VirtuaaliViipuri 1939 === Viitteet === Luokka:Viipurin kaupunginosat Luokka:Suomen teollisuusalueet
Hugh Cairns (neurokirurgi)

Hugh William Bell Cairns (26. kesäkuuta 1896 – 18. heinäkuuta 1952) oli brittiläinen neurokirurgi. Hän taisteli ensimmäisessä maailmansodassa ja toisen maailmansodan aikana hän työskenteli armeijan palveluksessa neurokirurgian saralla. Myös suomalaisessa sota-ajan neurokirurgiassa hyödynnettiin Cairnsin havaintoja ja oppeja.Kokemuksia kallo-aivovammojen hoidosta kenttäsairaalassa. Inberg, K.R. Sotilaslääketieteellinen Aikakauslehti 3:1948. Sotakirurgisia kokemuksia. WSOY 1946. Cairns oli yksi T. E. Lawrencea hoitaneista lääkäreistä tämän kohtalokkaan moottoripyöräonnettomuuden jälkeen. Tapauksesta vaikuttunut Carns aloitti myöhemmin tutkimuksen, joka johti moottoripyöräkypärien käyttöpakkoon. == Lähteet == Luokka:Brittiläiset neurokirurgit Luokka:Vuonna 1896 syntyneet Luokka:Vuonna 1952 kuolleet
Valtteri Rönnberg

Valtteri Rönnberg (s. 19. kesäkuuta 1996Palloliitto ) on suomalainen jalkapalloilija, pelipaikaltaan laituri. Hän edusti kaudella 2014 Kakkosessa pelaavaa Pallohonkaa.Pallohonka Rönnberg pelasi kauden 2014 aikana FC Hongassa neljä Veikkausliigan ottelua. Ensiesiintymisensä pääsarjatasolla hän teki 27. kesäkuuta 2014, kun Honka voitti FC Inter Turun kotonaan 2–1. Rönnberg tuli ottelussa kentälle 57. minuutilla Jonas Leväsen tilalle.Soccerway == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Kimmo Kotamäki

Kimmo Kotamäki (s. 22. maaliskuuta 1981 Turku) on suomalainen uransa lopettanut jalkapalloilija. Pelipaikaltaan hän oli hyökkääjä.Kimmo Kotamäki Playerhistory-sivustolla Kotamäki pelasi urallaan 68 Veikkausliigan ottelua Turun Palloseurassa ja teki kahdeksan maalia. Ykkösessä hän pelasi yhteensä 25 ottelua TPS:ssa ja Åbo IFK:ssa tehden neljä maalia. Kakkosessa Kotamäki pelasi ÅIFK:ssa ja Salon Palloilijoissa yhteensä 71 ottelua ja teki 27 maalia. Lisäksi hän pelasi kauden 2006 Ruotsin neljännen sarjatason Nyköpings BIS:issa. Kotamäki on pelannut pääsarjatasolla myös futsalia ÅIFK:ssa.Palloliitto Kotamäki on kouluttautunut urheilumarkkinoinnin tradenomiksi Turun ammattikorkeakoulussa ja työskennellyt SalPassa muun muassa markkinoinnista vastaavana henkilönä.Salon Palloilijat == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1981 syntyneet Luokka:Elävät henkilöt
Yā’

Yā’ (, ) on arabialaisen kirjaimiston 28. kirjain. Se vastaa heprealaista kirjainta jod (י). Kirjaimesta käytetään erilaisia variantteja eri kielissä ja sillä esitetään sekä konsonanttia että vokaaleja. Muiden arabialaisten kirjainten tavoin yā’n kirjoitusasu riippuu siitä, kirjoitetaanko se kirjainyhdistelmän alussa, keskellä, lopussa vai yksinään. Kieli Yksin Alussa Keskellä Lopussa Ääntämys Lähde arabia ي يـ ـيـ ـي , persia ی یـ ـیـ ـی , , == Lähteet == * === Viitteet === Luokka:Arabialaiset kirjaimet
Naiche

Naiche (n. 1857 – 16. maaliskuuta 1919) oli tunnetun apassi-johtaja Cochisen nuorin poika ja ”vapaana elävien” chiricahua-apassien viimeinen perinnöllinen päällikkö. Hän osallistui moniin apassien taisteluihin Yhdysvaltain ja Meksikon armeijaa vastaa 1880-luvun aikana kunnes antautui vuoden 1886 aikana. Naiche ja lähes 300 muuta apassia viettivät joitakin vuosia vankeudessa Floridassa ennen kuin heidät siirrettiin Fort Silliin Oklahomaan. Kaikkiaan Naiche oli vankeudessa 27 vuotta kunnes hänet vapautettiin vuonna 1913. Viimeiset elinvuotensa hän eli mescalero-apassien reservaatissa New Mexicossa, jossa kuoli vuonna 1919. Yleinen apassien mielipide oli, että Naiche oli hyvä soturi, mutta sopimaton päälliköksi. ”Hän piti liian paljon tanssimisesta ja mukavasta elämästä, eikä osoittanut erityisiä taipumuksia päällikkyyden edellyttämiin vastuunalaisiin tehtäviin.”Debo 1982 s. 102. ==Lähteet== * ===Viitteet=== Luokka:Yhdysvaltalaiset intiaanipäälliköt Luokka:1850-luvulla syntyneet Luokka:Vuonna 1919 kuolleet
Egyptin juutalaiset

Egyptin juutalaiset ovat nimensä mukaan Egyptissä asuvia juutalaisia. Juutalaiset asuivat Egyptissä Tooran ja Vanhan testamentin mukaan ennen lähtöään Israeliin. Heitä on sittemmin asunut Egyptin alueella 500-luvulta eaa. Vuonna 2007 maassa arvioitiin kuitenkin olevan enää vähemmän kuin 30 juutalaista. ==Historia== ===Varhaiset vaiheet=== Egypti on ollut osa juutalaisten historiaa heidän alkuajoistaan lähtien. Egyptissä asuivat muun muassa Mooses, Joosef ja Jeremia. Raamatussa ja Toorassa mainitun muuttoliikkeen jälkeen juutalaisia on ollut Egyptissä ainakin vuodesta 586 eaa. Joidenkin perimätiedon kertomuksien mukaan osa juutalaisista ei tosin edes missään vaiheessa lähtenyt maasta. Keskiajalla elänyt juutalainen matkailija Benjamin Tudelalainen mainitsi kirjoituksissaan käyneensä vuonna 1169 Ben Ezran synagoogassa. Synagoga sijaitsee vanhassa Kairossa ja sen uskotaan olevan paikalla, jossa faaraon löytää Mooseksen Niilistä. Ben Ezra on maailman vanhin tunnettu synagoga. ===Uudet tulijat=== Egyptiin alkoi muuttaa sefardijuutalaisia sen jälkeen, kun heidät karkotettiin Iberian niemimaalta vuonna 1492. Aškenasijuutalaiset tulivat puolestaan ensimmäisen kerran 1500-luvulla. Tuolloin Suleiman Suuri antoi oikeuden elää valtakunnassaan sekä verovapauden Yosef ben Shlomolle, joka oli luovuttanut Budapestin avaimet Suleimanille Unkarissa. Suurin osa aškenaseista saapui kuitenkin vasta 1800-luvulla, kun he pakenivat pogromeja Venäjältä, Romaniasta ja muilta alueilta. Samalla vuosisadalla Egyptiin tuli myös lisää sefardijuutalaisia Ottomaanien valtakunnan muilta alueilta, kuten Alepposta, Bagdadista, Tunisista ja Izmiristä. ===Nykypäivä=== Vuonna 1948 Egyptissä oli 70 000 – 80 000 juutalaista, joista noin 55 000 asui Kairossa ja loput pääasiassa Aleksandriassa. Heistä noin 5 000 – 10 000 oli Egyptin kansalaisia, 40 000 oli ilman kansalaisuutta ja 30 000 oli eri ulkomaiden kuten Italian, Ranskan ja Ison-Britannian kansalaisia. Suurin osa ulkomaan kansalaisuuden omaavista juutalaisista oli tosin syntynyt Egyptissä. 1950-luvulla presidentti Gamal Nasserin noustua valtaan suurin osa juutalaisista joko lähti tai karkotettiin maasta. Vuonna 2007 Egyptin juutalaisia oli arviolta vähemmän kuin 30, ja suurin osa heistäkin on vanhuksia. ==Kulttuuri== Egyptin juutalaiset koostuivat neljästä pääryhmästä. Suurin näistä oli sefardijuutalaiset, toiseksi alkuperäiset Egyptin juutalaiset, kolmanneksi aškenasit ja neljänneksi karaiitit. Sefardi- ja aškenasijuutalaiset puhuivat pääasiassa ranskaa ja lisäksi sujuvasti arabiaa, englantia, italiaa, jiddišiä ja ladinoa. Karaiitit ja alkuperäiset Egyptin juutalaiset puhuivat pääasiassa pelkkää arabiaa, ja he myös pukeutuivat paikalliseen tyyliin. Egyptin alkuperäisiä juutalaisia oli noin 20 000 ja suurin osa heistä asui Kairon harat al Yahudilla, harat al barabralla, sekä Aleksandrian satama-alueella. Karaiitteja oli noin 5 000 ja he asuivat Kairossa. Egyptissä oli kaksi pääasiallista rabbinaattia, yksi Kairossa ja yksi Aleksandriassa. Pienempien kaupunkien juutalaisyhteisöt kuuluivat jompaankumpaan. ==Lähteet== Egypti Juutalaiset
Cheikhou Kouyaté

Cheikhou Kouyaté (s. 21. joulukuuta 1989 Dakar) on senegalilainen jalkapalloilija, joka edustaa Valioliigassa pelaavaa Nottingham Forestia. Oikeajalkainen Kouyaté on pelipaikaltaan puolustava keskikenttäpelaaja. Hän pelaa myös Senegalin jalkapallomaajoukkueessa. == Seurajoukkueura == Kouyaté debytoi ammattilaistasolla Brussels FC:n paidassa vuonna 2007. Vuonna 2008 hän siirtyi Belgian suurseuraan RSC Anderlechtiin. Anderlechtissä Kouyaté pelasi kuuden vuoden ajan. Välillä hän kävi lainalla samanmaalaisessa KV Kortrijkissä. Kouyaté voitti Anderlechtin riveissä neljä Jupiler Pro Leaguen mestaruutta (2010, 2012, 2013 ja 2014) ja kaksi Belgian Supercupia (2010, 2013) sekä pelasi myös Mestareiden liigaa. Kouyaté siirtyi kesällä 2014 Englannin Valioliigassa pelaavaan West Ham Unitediin. Debyytti Valioliigassa tapahtui elokuussa 2014 Tottenham Hotspuria vastaan. Hän pelasi West Hamissa kaikkiaan 129 valioliigaottelua ja teki 12 maalia. Vuoden 2018 elokuussa Kouyate siirtyi lontoolaiskilpailija Crystal Palaceen, jossa hän pelasi neljän kauden aikana 129 valioliigaottelua ja teki niissä kaksi maalia. Elokuussa 2022 hän siirtyi Nottingham Forestiin, jossa hän pelasi ensimmäisellä kaudellaan 21 valioliigaottelua ja teki yhden maalin. == Maajoukkueura == Kouyaté pelasi vuonna 2007 Senegalin alle 20-vuotiaiden maajoukkueessa. Vuonna 2012 hän kuului Senegalin joukkueeseen vuoden 2012 kesäolympialaisissa Lontoossa. Hän pelasi turnauksessa kaikissa Senegalin neljässä ottelussa. Kouyaté debytoi Senegalin A-maajoukkueessa helmikuussa 2012. Hän oli maajoukkueen kapteeni syksystä 2015 syksyyn 2019. Hän on kuulunut joukkueeseen vuosien 2015, 2017, 2019 ja 2021 Afrikan-mestaruuskilpailuissa, joista viimeksi mainituissa Senegal voitti mestaruuden. vuoden 2018 MM-kilpailuissa Kouyaté tuli vaihdosta kentälle joukkueensa kahdessa ensimmäisessä ottelussa ja pelasi avauskokoonpanossa kolmannessa ottelussa.Transfermarkt Vuoden 2022 MM-kilpailuissa hän pelasi avauskokoonpanossa Senegalin ensimmäisessä ottelussa Alankomaita vastaan mutta loukkaantui ottelussa eikä pelannut enää turnauksessa. == Lähteet == * * http://www.national-football- teams.com/player/46806/Cheikhou_Kouyate.html === Viitteet === Luokka:Senegalilaiset jalkapalloilijat Luokka:Vuonna 1989 syntyneet Luokka:Elävät henkilöt
Algerian juutalaiset

Algerian juutalaiset ovat nimensä mukaisesti Algeriassa asuneita juutalaisia. Juutalaisilla on alueella pitkä historia, mutta kuten muuallakin islamilaisessa maailmassa suurin osa heistä on sittemmin muuttanut Ranskaan ja Israeliin. Algerian juutalaisia on nykyisin jäljellä eri arvioiden mukaan 50-100. ==Historia== ===Varhaiset vaiheet=== Juutalaisia asui Karthagon valtakaudella ainakin seitsemässä rannikon kaupungissa. Rooman valtakunta kukisti Karthagon 200-luvulla eaa. ja noihin aikoihin alueelle muodostui myös useita itsenäisiä berberivaltioita. Osa berberiheimoista kääntyi juutalaiseen uskoon. Sittemmin alueella hallitsivat vandaalit ja Bysantin valtakunta. Bysantin Justinian I:n aikana juutalaisten taloudellista, sosiaalista ja uskonnollista elämää rajoitettiin lakien kautta. Islamin uskoiset arabit yrittivät valloittaa alueen ensimmäisen kerran vuonna 665 siinä epäonnistuen. Seuraava hyökkäys vuonna 688 toi kuitenkin alueen arabivallan alle. Vuosina 1141-1147 juutalaisia tapettiin väkivaltaisuuksissa Tlemencenissä, Bougiessa, Oranissa ja muissa kaupungeissa. Juutalaisia tuli kuitenkin lisää Iberian niemimaalta vuosien 1391 ja 1492 välillä. Algeria liitettiin Ottomaanien valtakuntaan vuonna 1510 ja alueen juutalaisista tuli dhimmejä vuonna 1516. ===Ranskan vallan aika=== Ranska hyökkäsi Algeriaan valloittaen sen vuonna 1830. Juutalaisilla ja muslimeilla oli omat autonomiset hallintoelimensä, kuten lait ja oikeuslaitokset, vuoteen 1841, jolloin ranskalaiset viranomaiset lakkauttivat ne. Ranskan juutalaisten poliittisen painostuksen avulla Algerian juutalaisista tuli Ranskan kansalaisia niin sanotulla Crémieuxin asetuksella vuonna 1870. Muslimit eivät saaneet samaa asemaa. Monet juutalaisista alkoivat sittemmin puhua ranskaa ja ottivat muita vaikutteita ranskalaisesta kulttuurista. Vuonna 1931 juutalaiset muodostivat 7 % väestöstä Algerissa, Constantinessa ja Oranissa. Heitä oli myös pienemmissä kaupungeissa, kuten Ghardaiassa ja Setifissä. Pienessä Messadin kaupungissa oli juutalainen enemmistö. ===Toinen maailmansota ja nykypäivä=== Toisessa maailmansodassa Ranskan ja Natsi-Saksan solmittua aselevon vuonna 1940 Algeriaa hallitsi Vichyn Ranskan saksalainen nukkehallitus. Crémieuxin asetus kumottiin lokakuussa 1940 ja vuonna 1941 otettiin käyttöön syrjiviä asetuksia, kuten esimerkiksi juutalaisten virkamiesten ja opettajien viraltapanot. Paikallisia juutalaisia toimi vastarintaliikkeessä ja he auttoivat liittoutuneita näiden miehittäessä Algerian vuonna 1942. Juutalaiset säilyttivät sittemmin asemansa Ranskan kansalaisina sodan päätyttyä. Algerian itsenäisyyssota alkoi vuonna 1954. Vuonna 1961 pidetyssä kansanäänestyksessä juutalaiset tukivat itsemääräysoikeutta, mutta itsenäisyyden jälkeen vuonna 1962 juutalaisten oikeudet vietiin ja suurin osa muutti pois maasta. Noin 130 000 juutalaista muutti Ranskaan. Vuoden 1948 jälkeen hieman yli 25 000 oli myös muuttanut Israeliin. Nykyisin juutalaisia on Algeriassa arviolta 50-100. Algeriassa toimii yksi synagoga, mutta siellä ei ole rabbia. ==Lähteet== == Aiheesta muualla == Algeria Juutalaiset
Natriumselenaatti

Natriumselenaatti (Na2SeO4) on natrium- ja selenaatti-ionien muodostama epäorgaaninen ioniyhdiste. Yhdistettä voidaan käyttää lannoitteissa, lasin valmistukseen, seleenin valmistukseen ja hyönteismyrkkynä. ==Ominaisuudet, valmistus ja käyttö== Huoneenlämpötilassa natriumselenaatti on valkoista kiteistä ainetta. Kidevedettömän yhdisteen lisäksi tunnetaan myös kidevedellinen dekahydraatti (Na2SeO4·10H2O). Molemmat liukenevat runsaasti veteen. Natriumselenaattia voidaan valmistaa neutraloimalla seleenihappoa natriumhydroksidin tai natriumkarbonaatin avulla, kuumentamalla seleenidioksidia natriumkarbonaatin kanssa, hapettamalla natriumseleniitin vesiliuosta elektrolyyttisesti tai kuumentamalla seleenin ja natriumnitraatin seosta.J. E. Hoffmann & M. G. King :Selenium and Selenium Compounds, Kirk- Othmer Encyclopedia of Chemical Technology, John Wiley & Sons, New York, 2010. Viitattu 11.11.2014Bernd E. Langner: Selenium and Selenium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.11.2014 :H2SeO4 \+ 2 NaOH → Na2SeO4 \+ 2 H2O Kasvit pystyvät käyttämään natriumselenaattia seleenin lähteenä ja tämän vuoksi yhdistettä käytetään lannoitteissa. Yhdistettä käytetään myös lasin värin poistamiseen, apuaineena metallien kromauksessa, hyönteismyrkkynä kasvihuoneissa ja välituotteena seleenin erotuksessa ja tuotannossa. ==Lähteet== Luokka:Natriumyhdisteet Luokka:Seleeniyhdisteet
Matti Heimo

Matti Heimo (s. 23. kesäkuuta 1980 Turku) on suomalainen jalkapalloilija, pelipaikaltaan hyökkääjä.Matti Heimo Playerhistory-sivustolla Heimo on FC Inter Turun kasvatti. Hän pelasi juniorina myös Kaarinan Nappuloissa sekä Turun Palloseurassa. Ensimmäiset kaksi kauttaan miesten sarjoissa hän edusti Interin farmiseura VG-62:ta, jolle hän teki ensimmäisellä kaudellaan Kakkosessa 14 maalia 21 ottelussa ja toisella kaudellaan Ykkösessä kymmenen maalia 20 ottelussa. Kaudeksi 2003 Heimo sai Veikkausliiga-sopimuksen Interiin. Hän ei kuitenkaan tehnyt kauden aikana maaliakaan pelaamissaan 12 ottelussa. Kaudeksi 2004 Heimo siirtyi toiseen liigaseuraan FC KooTeePeehen. Toisella liigakaudellaan Heimo teki yhden maalin 14 ottelussa, ja palasi seuraavaksi kaudeksi Interiin. Myöskään kaudella 2005 Heimo ei tehnyt maaliakaan Interille pelaamissaan seitsemässä ottelussa, ja pelasikin enemmän farmiseura VG-62:ssa. Kaudeksi 2006 Heimo siirtyi kahta sarjatasoa alemmas Kakkosen Kaarinan Poikiin. Hän teki kauden aikana 19 ottelussa 21 maalia, joilla hän jakoi B-lohkon maalikuninkuuden FC Espoon Kalle Vassen kanssa, vaikka siirtyi jo elokuun lopussa takaisin Veikkausliigaan, tällä kertaa Turun Palloseuraan loppukauden kattavalla sopimuksella. Hän ehti tehdä TPS:lle kaksi maalia kuudessa sarjaottelussa. Heimo palasi KaaPoon, jota edusti kausina 2007–2010. Kaudella 2007 Heimo teki 25 ottelussa 29 maalia, ja voitti toisen peräkkäisen B-lohkon maalikuninkuutensa peräti kymmenen maalin erolla. Kaudella 2008 Heimon 17 maalia yhtä monessa ottelussa riittivät maalipörssin jaettuun toiseen sijaan. Kahtena viimeisenä KaaPo-kautenaan Heimo ei enää yltänyt kymmeneen maaliin, mutta rikkoi tuon rajan vielä uransa tällä erää viimeiseksi jääneellä kaudella 2011, jolloin hän edusti Salon Palloilijoita ja teki 26 ottelussa 12 maalia. Heimo palasi jalkapallokentille keväällä 2015 Kolmosen Paimion Hakassa.Paimion Haka Heimo on pelannut Futsal-liigaa Turun Pallokerhossa. == Tilastot sarjoittain == * Veikkausliiga 39 (3) * Ykkönen 31 (13) * Kakkonen 156 (110) == Saavutukset == * Kakkosen B-lohkon paras maalintekijä: 2006, 2007 == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1980 syntyneet Luokka:Elävät henkilöt
Grote Mandrenke

Grote Mandrenke (alasaksaksi Suuri miesten hukkuminen, ) oli valtava myrsky Pohjanmerellä 16. tammikuuta 1362. Se on yksi Länsi-Euroopan historian pahimmista myrskyistä, ja sen seurauksena kuoli ainakin 25 000 ihmistä. Grote Mandreke oli seurausta ilmastonmuutoksesta, joka tunnetaan keskiajan lämpökauden päättymisenä. Myrsky tuhosi Pohjanmeren rannikon satamia Englannissa, Alankomaissa, Saksassa ja Tanskassa ja jätti laajoja alueita autioksi Slesvigissä, jossa arviolta 60 pitäjää tuhoutui. Merkittävimpiä tuhoutuneita kaupunkeja olivat Dunwich, Ravensrodd ja Rungholt, joista kaksi viimeistä upposivat mereen. Myrskyn seurauksena syntyi Zuiderzeen merenlahti, joka oli aiemmin laaja alava suoalue. Meriyhteys Zuiderseehen oli syntynyt jo Lucian tulvassa vuonna 1287, mutta nyt alue jäi pysyvästi veden alle eroosion kuluttaessa suuria maa-alueita. Zuiderzeestä tuli merkittävä vesireitti, jonka myötä hollantilaisten merenkulkutaito kehittyi, mikä osaltaan johti myöhemmin Hollantilaisen imperiumin syntyyn. ==Lähteet== Luokka:Pohjanmeren historia Luokka:Myrskyt Luokka:Onnettomuudet Englannissa Luokka:Onnettomuudet Saksassa Luokka:Tanskan keskiaika Luokka:Englannin keskiaika Luokka:Tulvat Alankomaissa Luokka:1360-luku